KOMMISSIONENS GENNEMFØRELSESAFGØRELSE (EU) 2016/1721

af 26. september 2016

om godkendelse af Toyotas effektive udvendige lysfunktioner, som anvender lysemitterende dioder (LED) til brug i hybride elkøretøjer med ikke-ekstern opladning, som en innovativ teknologi til reduktion af CO2-emissioner fra nye personbiler i henhold til Europa-Parlamentets og Rådets forordning (EF) nr. 443/2009

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EF) nr. 443/2009 af 23. april 2009 om fastsættelse af præstationsnormer for nye personbilers emissioner inden for Fællesskabets integrerede tilgang til at nedbringe CO2-emissionerne fra personbiler og lette erhvervskøretøjer (1), særlig artikel 12, stk. 4, og

ud fra følgende betragtninger:

Producenten Toyota Motor Europe NV/SA (»ansøgeren«) indgav en ansøgning om godkendelse af Toyotas lysemitterende dioder (LED) til brug i hybride elkøretøjer i klasse M1 med ikke-ekstern opladning (NOVC-HEV'er) som en innovativ teknologi den 9. december 2015. Ansøgningens fuldstændighed blev vurderet i henhold til artikel 4 i Kommissionens gennemførelsesforordning (EU) nr. 725/2011 (2) . Kommissionen fandt, at ansøgningen var fuldstændig, og dagen efter den officielle modtagelse af de fuldstændige oplysninger, dvs. den 10. december 2015, begyndte perioden for Kommissionens vurdering af ansøgningen.

Kommissionen finder, at de oplysninger, der er angivet i ansøgningen, viser, at betingelserne og kriterierne i artikel 12 i forordning (EF) nr. 443/2009 og i artikel 2 og 4 i gennemførelsesforordning (EU) nr. 725/2011, er opfyldt.

I overensstemmelse med den forenklede tilgang beskrevet i de tekniske retningslinjer har ansøgeren anvendt halogenlyskilder som referenceteknologi for at påvise CO2-besparelsen ved anvendelse af Toyotas LED.

Da der i et NOVC-HEV er to energikilder (dvs. forbrændingsmotoren og det elektriske drivaggregat), kræves der en anden fremgangsmåde for at omregne strømbesparelser til CO2-besparelser end den, der er fastsat i Kommissionens gennemførelsesafgørelse (EU) 2016/587 (4) .

Ansøgeren har forelagt en specifik metode til prøvning af CO2-nedsættelserne fra LED i sådanne køretøjer. Det er Kommissionens vurdering, at prøvningsmetoden er hensigtsmæssig, at den vil give prøvningsresultater, der er verificerbare, reproducerbare og sammenlignelige, og at den på en realistisk måde og med stor statistisk signifikans kan påvise de CO2-besparelser, der opnås ved brug af den innovative teknologi, i overensstemmelse med artikel 6 i gennemførelsesforordning (EU) nr. 725/2011.

På baggrund heraf finder Kommissionen, at ansøgeren på tilfredsstillende vis har påvist, at den nedsættelse af emissioner, der opnås ved anvendelse af Toyotas LED-lysfunktioner til brug i NOVC-HEV i passende kombinationer af forlygternes nærlys, fjernlys og positionslys, tågeforlygte, tågebaglygte og bagnummerpladebelysning, er mindst 1 g CO2 pr. km.

Eftersom aktivering af LED-lysfunktionerne for de i ansøgningen anførte lygter ikke er påkrævet for den CO2-emissionsprøvning til typegodkendelse, som er omhandlet i Europa-Parlamentets og Rådets forordning (EF) nr. 715/2007 (5) og Kommissionens forordning (EF) nr. 692/2008 (6) , finder Kommissionen, at teknologien ikke er omfattet af standardprøvecyklussen.

Aktiveringen af de relevante lysfunktioner er obligatorisk for at sikre, at driften af køretøjet er sikker, og er således ikke afhængig af førerens valg. På dette grundlag finder Kommissionen, at producenten må betragtes som ansvarlig for den nedsættelse af CO2-emissionerne, der følger af brugen af den innovative teknologi.

Kommissionen konstaterer, at verifikationsrapporten er udarbejdet af Vehicle Certification Agency, som er et uafhængigt og godkendt organ, og at rapporten understøtter ansøgningens konklusioner og resultater.

VEDTAGET DENNE AFGØRELSE:

Artikel 1

1. Toyotas lysemitterende dioder (LED) til brug i hybride elkøretøjer i klasse M1 med ikke-ekstern opladning (NOVC-HEV) i forlygternes nærlys, fjernlys og positionslys, tågeforlygte, tågebaglygte, retningsviserblinklygter fortil og bagtil, nummerpladebelysning og baklygte godkendes som en innovativ teknologi, jf. artikel 12 i forordning (EF) nr. 443/2009.

2. Reduktionen af CO2-emissioner ved brug af Toyotas LED i NOVC-HEV'er i alle eller en passende kombination af de i stk. 1 omhandlede effektive udvendige lysfunktioner bestemmes ved brug af den metode, der er angivet i bilaget.

3. Den individuelle miljøinnovationskode, der skal anvendes i typegodkendelsesdokumenterne for brug af den innovative teknologi, der er godkendt ved denne gennemførelsesafgørelse, er »20«.

Artikel 2

Denne afgørelse træder i kraft på tyvendedagen efter offentliggørelsen i Den Europæiske Unions Tidende.

(1) EUT L 140 af 5.6.2009, s. 1.

(2) Kommissionens gennemførelsesforordning (EU) nr. 725/2011 af 25. juli 2011 om indførelse af en procedure for godkendelse og certificering af innovative teknologier til nedbringelse af CO2-emissionerne fra personbiler i henhold til Europa-Parlamentets og Rådets forordning (EF) nr. 443/2009 (EUT L 194 af 26.7.2011, s. 19).

(3) https://circabc.europa.eu/w/browse/42c4a33e-6fd7-44aa-adac-f28620bd436f

(4) Kommissionens gennemførelsesafgørelse (EU) 2016/587 af 14. april 2016 om godkendelse af den teknologi, der bruges i køretøjers effektive udvendige lysfunktioner, som anvender lysemitterende dioder (LED), som en innovativ teknologi til reduktion af CO2-emissioner fra personbiler i henhold til Europa-Parlamentets og Rådets forordning (EF) nr. 443/2009 (EUT L 101 af 16.4.2016, s. 17).

(5) Europa-Parlamentets og Rådets forordning (EF) nr. 715/2007 af 20. juni 2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro 5 og Euro 6), om adgang til reparations- og vedligeholdelsesinformationer om køretøjer (EUT L 171 af 29.6.2007, s. 1).

(6) Kommissionens forordning (EF) nr. 692/2008 af 18. juli 2008 om gennemførelse og ændring af Europa-Parlamentets og Rådets forordning (EF) nr. 715/2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro 5 og Euro 6) og om adgang til reparations- og vedligeholdelsesinformationer om køretøjer (EUT L 199 af 28.7.2008, s. 1).

(7) Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (rammedirektiv) (EUT L 263 af 9.10.2007, s. 1).

BILAG

Metode til bestemmelse af CO2-besparelserne ved køretøjers udvendige lysfunktioner, som anvender lysemitterende dioder (LED) til brug i hybride elkøretøjer i klasse M1 med ikke-ekstern opladning (NOVC-HEV)

1. INDLEDNING

For at bestemme de CO2-besparelser, som kan tilskrives en pakke af effektive udvendige LED-lysfunktioner, der består af en passende kombination af køretøjslys som omhandlet i artikel 1, til brug i hybride elkøretøjer i klasse M1 uden ekstern opladning (NOVC-HEV'er), er det nødvendigt at specificere følgende:

1) Prøvningsbetingelser

2) Prøvningsudstyr

3) Fastslåelse af strømbesparelsen

4) Beregning af CO2-besparelserne

5) Beregning af den statistiske fejl.

2. SYMBOLER, PARAMETRE OG ENHEDER

Latinske symboler

c — Korrektionsfaktor for højspændingsbatteriets nominelle spænding — CO2-besparelser [g CO2/km] CO2 — Kuldioxid — CO2-korrektionsfaktor [g CO2/km · Ah], jf. FN/ECE-regulativ nr. 101, bilag 8 m — Det antal effektive udvendige LED-lysfunktioner, som pakken består af n — Antal målinger foretaget på prøven P — Køretøjslysets strømforbrug [W] — Standardafvigelse af LED-lysets strømforbrug [W] — Standardafvigelse af LED-lysets middelstrømforbrug [W] — Standardafvigelse af den samlede CO2-besparelse g [CO2/km] t — Varighed af kørsel for NEDC [s], som er 1 180 s UF — Brugsfaktoren for køretøjslyset [-] som defineret i tabel 2 — Højspændingsbatteriets nominelle spænding (traktionsbatteri) [V] — Højspændingsbatteriets driftsspænding (traktionsbatteri) [V] — Den beregnede CO2-besparelses følsomhed i relation til LED-lysets strømforbrug — Den beregnede CO2-besparelses følsomhed i relation til CO2-korrektionsfaktoren

Græske symboler

ηDCDC — DC-DC-omformerens effektivitet

Nedre indeks

Indeks i) vedrører køretøjslyset

Indeks j) vedrører måling af prøven

B — Referenceværdi EI — Miljøinnovativ

3. PRØVNINGSBETINGELSER

Prøvningsbetingelserne skal opfylde kravene i FN/ECE-regulativ nr. 112 (1) om ensartede forskrifter for godkendelse af køretøjsforlygter, der afgiver asymmetrisk nærlys og/eller fjernlys og er udstyret med glødelamper og/eller LED-moduler. Vedrørende bestemmelse af strømforbruget henvises der til punkt 6.1.4. i FN/ECE-regulativ nr. 112 samt punkt 3.2.1 og 3.2.2 i bilag 10 til samme regulativ.

4. PRØVNINGSUDSTYR

Følgende udstyr benyttes, jf. figuren:

— En strømforsyningsenhed (dvs. en variabel strømforsyning)

— To digitale multimetre, et til måling af jævnstrøm og et til måling af jævnstrømsspænding. Figuren viser, hvordan prøveopstillingen kan se ud, hvis jævnstrømsspændingsmeteret er integreret i strømforsyningsenheden.

Prøveopstilling

5. MÅLINGER OG BESTEMMELSE AF STRØMBESPARELSEN

For hver effektiv udvendig LED-lysfunktion i pakken udføres målingen af strømmen som vist i figuren ved en spænding på 13,2 V. LED-moduler, der drives af et elektronisk styringsanlæg for lyskilder, skal måles som specificeret af ansøgeren.

Fabrikanten kan anmode om, at der foretages andre målinger af strømmen ved yderligere spændinger. I så fald skal fabrikanten forelægge typegodkendelsesmyndigheden verificeret dokumentation af nødvendigheden af at foretage disse andre målinger. Målinger af strømmen ved hver af disse yderligere spændinger foretages mindst fem (5) gange i træk. Den nøjagtige installerede spænding og den målte strøm angives med 4 decimaler.

Strømforbruget fastslås ved at multiplicere den installerede spænding med den målte strøm. Gennemsnittet af strømforbruget for hver effektiv udvendig LED-lysfunktion ( ) skal beregnes. Hver værdi angives med 4 decimaler. Hvis en stepmotor eller en elektronisk motorcontroller anvendes til at levere elektricitet til LED-lysene, medtages den elektriske last for denne komponent ikke i målingen.

Strømbesparelserne for hver effektiv udvendig LED-lysfunktion (ΔPi) beregnes ved hjælp af følgende formel:

Formel 1

hvor strømforbruget for basislysfunktionen er defineret i tabel 1.

Tabel 1

Strømforbrug for forskellige basislysfunktioner

Køretøjslys Samlet elektrisk effekt (PB) [W] Nærlys 137 Fjernlys 150 Positionslys 12 Nummerpladelygte 12 Tågeforlygte 124 Tågebaglygte 26 Retningsviserblinklygte fortil 13 Retningsviserblinklygte bagtil 13 Baklygte 52

6. BEREGNING AF CO2-BESPARELSERNE

Den samlede CO2-besparelse for lyspakken beregnes ved brug af formel 2.

Formel 2

hvor

UF : Brugsfaktoren for køretøjslyset [-] som defineret i tabel 2 t : Varighed af kørsel for NEDC [s], som er 1 180 s : CO2-korrektionsfaktor [gCO2/km · Ah], jf. FN/ECE-regulativ nr. 101, bilag 8 ηDCDC : DC-DC-omformerens effektivitet [—] : Højspændingsbatteriets operative spænding (traktionsbatteri) [V] ifølge formel 3

Formel 3

hvor

: Højspændingsbatteriets nominelle spænding (traktionsbatteri) [V] c : Korrektionsfaktoren for højspændingsbatteriets nominelle spænding, som er 0,90 for nikkel-metalhydridhøjspændingsbatterier (NiMH) [-]

DC-DC-omformerens effektivitet (ηDCDC) skal være den højeste værdi af resultaterne af de effektivitetsprøvninger, der er foretaget i det driftsmæssige elinterval. Måleintervallet skal være lig med eller lavere end 10 % af det operative elinterval.

Tabel 2

Brugsfaktor for forskellige køretøjslys

Køretøjslys Brugsfaktor (UF) [-] Nærlys 0,33 Fjernlys 0,03 Positionslys 0,36 Nummerpladelygte 0,36 Tågeforlygte 0,01 Tågebaglygte 0,01 Retningsviserblinklygte fortil 0,15 Retningsviserblinklygte bagtil 0,15 Baklygte 0,01

7. BEREGNING AF DEN STATISTISKE FEJL

De statistiske fejl i resultaterne af prøvningsmetoden som følge af målingerne skal kvantificeres. For hvert effektiv udvendig LED-lysfunktion beregnes standardafvigelsen ifølge formel 4.

Formel 4

hvor:

n : Antal målinger foretaget på prøven, som er mindst 5

CO2-emissionskorrektionskoefficienten skal bestemmes ud fra en række T-målinger foretaget af fabrikanten, jf. FN/ECE-regulativ nr. 101, bilag 8. For hver måling skal energibalancen i løbet af prøvningen og de målte CO2-emissioner registreres.

Med henblik på evaluering af den statistiske fejl ved skal alle T-kombinationer uden gentagelser af T-1-målinger anvendes til at ekstrapolere forskellige T-værdier af (dvs. ). Ekstrapoleringen skal foretages i overensstemmelse med metoden i FN/ECE-regulativ nr. 101, bilag 8.

Standardafvigelsen for beregnes altså ifølge formel 5.

Formel 5

hvor:

T : Antallet af målinger foretaget af fabrikanten med henblik på ekstrapoleringen af , jf. FN/ECE-regulativ nr. 101, bilag 8 : middelværdien af T-værdierne af

Standardafvigelsen af strømforbruget for hver effektiv udvendig LED-lysfunktion ( ) og standardafvigelsen af medfører en fejl i CO2-besparelserne ( ). Denne fejl beregnes ved brug af formel 6.

Formel 6

Statistisk signifikans

Det skal for hver type, variant og version af et køretøj udstyret med en pakke af effektive udvendige LED-lysfunktioner påvises, at fejlen i CO2-besparelserne beregnet ved brug af formel 6 ikke er større end forskellen mellem de samlede CO2-besparelser og den minimumstærskel for besparelser, der er angivet i artikel 9, stk. 1, i gennemførelsesforordning (EU) nr. 725/2011 (se formel 7).

Formel 7

hvor:

MT : Minimumstærskel [gCO2/km], som er 1 gCO2/km

Ligger de samlede CO2-besparelser for pakken af effektive udvendige LED-lysfunktioner, der fremgår af beregningen ved brug af formel 2, og fejlen i CO2-besparelserne beregnet ved brug af formel 6 er under den tærskelværdi, der er angivet i artikel 9, stk. 1, i gennemførelsesforordning (EU) nr. 725/2011, finder artikel 11, stk. 2, andet afsnit, i samme forordning anvendelse.

(1) E/ECE/324/Rev.2/Add.111/Rev.3 — E/ECE/TRANS/505/Rev.2/Add.111/Rev.3, 9. januar 2013